Topp 5 vandreturer





Bratte fjell som rager rett opp av havet skaper de perfekte turopplevelsene med panoramautsikt. Turene starter gjerne innen gåavstand til bysentrum eller overnattingssteder i mindre bygder, noe som gjør at du har mer tid til utflukter i løpet av ferien.



Du kan riktignok velge mellom tusenvis av naturskjønne vandreturer i regionen, men her har vi satt opp en liste over de fem mest spektakulære vandreturene.



Vil du oppleve dem alle sammen? Vi har laget et turforslag for deg med egen bil,

Få steder i verden kan tilby slik en kombinasjon av fjord og fjell som Fjord Norge.Bratte fjell som rager rett opp av havet skaper de perfekte turopplevelsene med panoramautsikt. Turene starter gjerne innen gåavstand til bysentrum eller overnattingssteder i mindre bygder, noe som gjør at du har mer tid til utflukter i løpet av ferien.Du kan riktignok velge mellom tusenvis av naturskjønne vandreturer i regionen, men her har vi satt opp en liste over de fem mest spektakulære vandreturene.Vil du oppleve dem alle sammen? Vi har laget et turforslag for deg med egen bil, som vil gå alle de ikoniske turene

Preikestolen

Preikestolen ligger ved Lysefjorden i Ryfylke, i nærheten av Stavanger. Dette er en av Norges store turistmagneter, og rundt 300 000 vandrere tar turen hvert år. Turen er på rundt seks kilometer og tar rundt fire timer tur/ retur. Sesong: mai – oktober. Du kan også gå turen resten av året, men da anbefales det å gå med en guide. Det kan være glatt og isete på platået.





Trolltunga

Trolltunga ligger i Hardanger, og turen hit er blant Norges mest spektakulære fjellturer. Trolltunga stikker ut fra fjellet 700 meter over Ringedalsvatnet, og ligger i nærheten av Odda. Turen er rundt 28 km lang t/r fra hovedstartstedet ved parkeringen P2 i Skjeggedal. Man bruker fra 8-12 timer på turen. Du kan gå til Trolltunga nesten hele året:

1. juni - 30. september: guide anbefales. Erfarne turgåere kan gå uten.

1. oktober-31.mai: Du bør bare gå med guide!





Aurlandsdalen

Aurlandsdalen er vill og vakker, og rik på kultur og historie. Aurlandsdalen og Nærøyfjorden innerst i Sognefjorden har flotte turmuligheter, enten du vil få dagsturer eller lengre turer med overnatting i turisthyttene. Sesong: juni – september.





Skåla

Skåla regnes som det høyeste fjellet med foten i fjorden. Fra toppen ved Kloumannstårnet blir du møtt av en fantastisk utsikt over bre-, fjord- og fjellandskap. Turen opp er på rundt fem timer, mens du bruker to til tre timer ned. Sesong: juni – september.





Romsdalseggen

Romsdalseggen er Norges vakreste og lettest tilgjengelige topptur, med spektakulær utsikt over Romsdalsfjellene. Fra Romsdalseggen kan du se Trollveggen, men også helt ut til Molde by og Norskehavet. Vandreturen er på rundt 10 km, og det tar fra fem til åtte timer å gå løypa. Sesong: juni – september.



